ai4bharat/Pralekha huggingface dataset:
பிரதமர் அலுவலகம்
இந்தியாவின் கலாச்சார பன்முகத்தன்மை மற்றும் எழுச்சியைப் பறைசாற்றும் தனித்துவமான கொண்டாட்டம் மாதவ்பூர் மேளா என பிரதமர் பெருமிதம்
பிரதமர் திரு நரேந்திர மோடி, இந்தியாவின் கலாச்சார பன்முகத்தன்மை மற்றும் எழுச்சியைப் பறைசாற்றும் தனித்துவமான கொண்டாட்டம் மாதவ்பூர் மேளா என்று தமது மனதின் குரல் நிகழ்ச்சியில் குறிப்பிட்டதை பகிர்ந்துள்ளார்.
இது குறித்து பிரதமர் தமது டுவிட்டர் பதிவில் கூறியிருப்பதாவது;
‘’ மாதவ்பூர் மேளா தொடங்கியுள்ள நிலையில், கடந்த மாதம் மனதின் குரல் நிகழ்ச்சியில் இந்த தனித்துவமான இந்தியாவின் கலாச்சார பன்முகத்தன்மை மற்றும் எழுச்சியைப் பறைசாற்றும் கொண்டாட்டத்தைப் பற்றி கூறியதை பகிர்ந்துள்ளேன்.’’
விழாவின் கருப்பொருள் மற்றும் மகிழ்ச்சிகரமான எழுச்சியை வெளிப்படுத்தும் வகையில், குஜராத் சுற்றுலா துறை வெளியிட்டுள்ள டுவிட்டரையும் பிரதமர் பகிர்ந்துள்ளார்.
வணிகம் மற்றும் தொழில்துறை அமைச்சகம்
இந்தியாவின் அயல்நாட்டு வர்த்தகம் : ஏப்ரல் 2020
கடந்த ஏப்ரல் 2020 மாதத்திற்கான இந்தியாவின் ஒட்டு மொத்த ஏற்றுமதி 27.96 பில்லியன் டாலராக இருந்தது. கடந்த ஆண்டு இதே மாதத்துடன் ஒப்பிடுகையில் இது 36.65 விழுக்காடு குறைவாகும். 2020 ஏப்ரல் மாதத்தில் ஒட்டு மொத்த இறக்குமதி 27.80 பில்லியன் அமெரிக்க டாலராக இருந்தது. கடந்த ஆண்டு இதே மாதத்துடன் ஒப்பிடுகையில் இது 47.36 விழுக்காடு குறைவாகும்.
விரிவான விவரங்களுக்கு : https://pib.gov.in/PressReleasePage.aspx?PRID=1624102
(Visitor Counter : 335
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இறக்குமதிக்கு மாற்றாகவும், செலவு குறைந்த, மாசற்ற மற்றும் உள் நாட்டு மாற்று எரி பொருளை ஏற்றுக்கொள்ள வேண்டும்: மத்திய அமைச்சர் திரு நிதின் கட்கரி
மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மாற்று எரி பொருள் பயன்பாட்டின் அவசியத்தை வலியுறுத்தி உள்ளார். பெட்ரோல் மற்றும் டீசலுக்கு மாற்றாக இறக்குமதிக்கு மாற்றான, செலவு குறைந்த, மாசற்ற மற்றும் உள் நாட்டு மாற்று எரி பொருளை ஏற்றுக்கொள்ள வேண்டும் என்றும் அவர் வலியுறுத்தி உள்ளார்.
தில்லியில் இந்திய சர்க்கரை ஆலைகள் சங்கம் சார்பில், “மாற்று எரிபொருள்- சாலை முன்னேற்றம்” என்ற தலைப்பில் நடைபெற்ற மாநாட்டில் கலந்து கொண்டு பேசிய அவர், பயோ எத்தனால் மாற்று எரிபொருள் மிக பெரிய நன்மையை விளைவிக்கும் சுத்தமான எரி பொருள் என்றும் மிகவும் குறைந்த வாயு வெளியேற்றத்துடன் கூடிய பசுமை இல்ல எரிபொருள் என்றும் கூறினார்.
இதனை ஊக்குவிப்பதன் மூலம் விவசாயிகளுக்கு கூடுதல் வருமானம் நேரடியாக கிடைக்கும் என்றும் இதன் மூலம் கிராம புற மற்றும் பின் தங்கிய பொருளாதாரம் வளர்ச்சி அடையும் என்றும் அவர் கூறினார். பயோ எத்தனாலின் உற்பத்தி திறன் மற்றும் அதனை எரி பொருளாக ஏற்றுக்கொள்ளும் அளவை பொறுத்து மத்திய அரசு E-20 என்ற எரிபொருள் திட்டத்தை மறு வடிவமைப்புடன் அறிமுகப்படுத்தி இருப்பதாகவும் அவர் கூறினார். 2025-ஆம் ஆண்டுக்குள் 20 சதவிகித பெட்ரோலுடன் பயோ எத்தனால் பயன்படுத்துவது உறுதி செய்யப்படும் என்றும் இதற்கு 10 பில்லியன் லிட்டர் எத்தனால் தேவைப்படும் என கணக்கிடப்பட்டிருப்பதாகவும் அவர் கூறினார்.
நாட்டில் தற்போது சர்க்கரை ஆலைகள் 90 சதவிகித எத்தனால் கலப்பு எரி பொருள் தேவையை பூர்த்தி செய்வதாகவும் அமைச்சர் தெரிவித்தார்.
எத்தனால் உற்பத்தியை அதிகரிக்கும் நடவடிக்கைகளினால் எத்தனால் அதிகமாக கிடைக்கும் மாநிலங்களில் இருந்து எத்தனால் குறைவாக கிடைக்கும் வட கிழக்கு, ஜம்மு காஷ்மீர் மற்றும் லடாக் போன்ற பகுதிகளுக்கு கொண்டு செல்லப்படும் சூழ்நிலை உருவாகும் என்றும் அவர் கூறினார்.
விமான போக்குவரத்திலும் பயோ எத்தனாலை நிலையான எரி பொருளாக பயன் படுத்த முடியும் என்று கூறிய அவர், 80 சதவிகிதம் வரை வாயு வெளியேற்றம் தவிர்க்கப்பட்டு வழக்கமான விமான எரி பொருளுடன் 50 சதவிகிதம் வரை கலக்க முடியும் என்றும் கூறினார். இது ஏற்கனவே இந்திய விமான படை மூலம் பரிசோதிக்கப்பட்டு ஒப்புதல் அளிக்கப்பட்டிருப்பதாகவும் அவர் கூறினார்.
100 சதவிகிதம் அளவிற்கு பயோ எத்தனாலை எரி பொருளாக பயன்படுத்தும் பிளக்ஸ் எரி பொருள் வாகனங்கள் அறிமுகப்படுத்தப்பட்டு வருவதால் பயோ எத்தனாலின் தேவை 4 முதல் 5 மடங்கு வரை அதிகரிக்கும் என்றும் அமைச்சர் நிதின் கட்கரி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1763244
நிதி அமைச்சகம்
இந்திய அரசும் ஏஐஐபி-யும் மும்பையில் புறநகர் ரெயில்வே அமைப்பில் நெட்வொர்க் திறன், சேவைத்திறன் மற்றும் பாதுகாப்பு ஆகியவற்றை மேம்படுத்துவதற்காக 500 மில்லியன் அமெரிக்க டாலர் மதிப்பிலான ஒப்பந்தத்தில் கையெழுத்திட்டுள்ளன
இந்திய அரசு, மகாராஷ்டிரா மாநில அரசு, மும்பை ரெயில்வே விகாஸ் கழகம் மற்றும் ஆசிய உள்கட்டமைப்பு முதலீட்டு வங்கி  ஆகியன இன்று மும்பையில் புறநகர் ரெயில்வே அமைப்பில் நெட்வொர்க் திறன், சேவைத்திறன் மற்றும் பாதுகாப்பு ஆகியவற்றை மேம்படுத்துவதற்காக 500 மில்லியன் அமெரிக்க டாலர் மதிப்பிலான மும்பை நகர்ப்புறப் போக்குவரத்துச் செயல்திட்டம்-III என்ற கடன் ஒப்பந்தத்தில் கையெழுத்திட்டுள்ளன
இந்தத் திட்டமானது இந்தப் பிராந்தியத்தில் பயண நேரத்தைக் குறைத்தல், பயணிகளுக்கு ஏற்படும் விபத்துகளைக் குறைத்தல் ஆகியவற்றுடன் கட்டமைப்புத் திறனையும் மேம்படுத்தும் என எதிர்பார்க்கப்படுகிறது. இந்தத் திட்டத்தால் பயன் பெறக் கூடிய முதன்மைப் பயனாளிகளில் 22 சதவீத பெண் பயணிகள் இருப்பார்கள் எனக் கணக்கிடப்பட்டுள்ளது. மேம்படுத்தப்பட்ட பாதுகாப்பு மற்றும் தரமான சேவைகளின் பலன்களை இந்தப் பெண் பயணிகள் பெறுவார்கள்.
இந்தத் திட்டத்தின் மொத்தச் செலவு மதிப்பு 997 மில்லியன் அமெரிக்க டாலர் ஆகும். இதில் 500 மில்லியன் அமெரிக்க டாலரை ஏஐஐபி நிதியாக வழங்கும். மகாராஷ்டிரா மாநில அரசு 310 மில்லியன் அமெரிக்க டாலரையும், ரெயில்வே அமைச்சகம் 187 மில்லியன் அமெரிக்க டாலரையும் வழங்கும். ஏஐஐபி வழங்குகின்ற 500 மில்லியன் அமெரிக்க டாலர் கடன் தவணையை ஐந்தாண்டுக் காலத்திற்குத் திருப்பிச் செலுத்த தேவையில்லை. கடனுடைய முதிர்வுக் காலம் 30 ஆண்டுகள் ஆகும்.
(Visitor Counter : 174
பிரதமர் அலுவலகம்
200 ஆண்டு பழமைவாய்ந்த பாரம்பரிய கிணற்றைப் புதுப்பித்ததற்காக செகந்தராபாத் மண்டல ரயில்வே பயிற்சி நிறுவனத்தைப் பிரதமர் பாராட்டினார்
செகந்தராபாத் மண்டல ரயில்வே பயிற்சி நிறுவன வளாகத்தில் உள்ள 200 ஆண்டு பழமைவாய்ந்த பாரம்பரிய கிணற்றைப் புதுப்பிப்பதற்கான முயற்சியைப் பிரதமர் திரு நரேந்திர மோடி பாராட்டினார். மேலும், செகந்தராபாத் மண்டல ரயில்வே பயிற்சி நிறுவனம், தண்ணீர் சேமிப்பு வசதிக்காக அதைச் சுற்றிலும் மழைநீர் சேகரிப்புத் தொட்டிகளைக் கட்டமைத்துள்ளது.
ரயில்வே அமைச்சகத்தின் ட்விட்டர் செய்திக்கு பதிலளித்து, பிரதமர் வெளியிட்ட ட்விட்டர் செய்தியில் கூறியிருப்பதாவது:
"இது பாராட்டுக்குரிய முயற்சி."
சுகாதாரம் மற்றும் குடும்ப நலத்துறை அமைச்சகம்
பிரதம மந்திரி ஜன் ஆரோக்கிய திட்டத்தில் திறன் மேம்பாட்டுக்கு ஒரு லட்சம் பேருக்குப் பயிற்சி: ஒப்பந்தம் கையெழுத்து
பிரதம மந்திரி ஜன் ஆரோக்கிய யோஜனா  திட்டத்தில் திறன் மேம்பாட்டுக்காக ஒரு லட்சம் பேருக்குப் பயிற்சி அளிக்கும் வகையில் தேசிய திறன் மேம்பாட்டுக் கழகத்துக்கும்  தேசிய சுகாதார முகமைக்கும்  இடையே புரிந்துணர்வு ஒப்பந்தம் இன்று கையெழுத்தானது.
தேசிய சுகாதார முகமையின் முதன்மைச் செயல் அலுவலர் டாக்டர் இந்து பூஷண், தேசிய திறன் மேம்பாட்டுக் கழகத்தின் மேலாண் இயக்குநர் திரு. மனிஷ்குமார் ஆகியோர் இந்த உடன்பாட்டில் கையெழுத்திட்டனர். இதற்கான நிகழ்ச்சியில் மத்திய திறன் மேம்பாட்டு அமைச்சர் திரு. தர்மேந்திர பிரதான், மக்கள் நல்வாழ்வு மற்றும் குடும்ப நலத் துறை அமைச்சர் திரு. ஜே.பி. நட்டா, சுகாதாரம் மற்றும் குடும்ப நலத் துறை இணையமைச்சர்கள் திரு. அஸ்வினி குமார் சவுபே, திருமதி அனுப்பிரியா பட்டேல் ஆகியோர் கலந்துகொண்டனர்.
முன்னதாக மக்கள்நல்வாழ்வுத் துறை அமைச்சர் திரு. ஜே.பி. நட்டா பேசுகையில், “இந்த உடன்பாட்டில் 29 மாநிலங்களும் யூனியன் பிரதேசங்களும் கையெழுத்திட்டுள்ளன” என்றார்.
இந்தப் புரிந்துணர்வு ஒப்பந்தத்தின்படி, தேசிய திறன் மேம்பாட்டுக் கழகம்  ஆரோக்கிய மித்ராக்களுக்கு மிகச் சிறந்த தரமான பயிற்சியை அளிக்க வகை செய்யும். திறன் மேம்பாட்டு மையங்கள்  பிரதம மந்திரி கவுஷல் கேந்திரங்கள்  ஆகியவற்றின் மூலம் இப்பயிற்சி அளிக்கப்படும். இதற்காக நியமிக்கப்பட்ட ஆரோக்கிய மித்ராக்களுக்கு உரிய சான்றிதழ்கள் அளிக்கப்படும்.
நிகழ்ச்சியில் பேசிய அமைச்சர் திரு. தர்மேந்திர பிரதான், “பிரதம மந்திரி ஜன் ஆரோக்கிய யோஜனா திட்டம் நாடு முழுவதும் 50 கோடி பேரின் உடல்நலத்தைப் பேணுவதற்கு உதவும் திட்டமாகும். இதன் வெற்றி நாட்டின் வெற்றியாகும்” என்றார்.
இத்திட்டத்தைச் செயல்படுத்துவதற்காக, உரிய மேற்பார்வை, நவீன தொழில்நுட்பப் பயன்பாடு, புதிய நுணுக்கங்கள் கடைப்பிடிக்கப்படும். ஆரோக்கிய மித்ராக்களின் பங்களிப்பு மிகவும் முக்கியமானதாகும். அவர்கள் திட்டத்தின் செயல்பாட்டுக்கும் பலனாளிகளுக்கும் அவர்கள் சிறந்த பாலமாகத் திகழ்வார்கள். பிரதம மந்திரி ஜன் ஆரோக்கிய யோஜனா  திட்டம் வெற்றிகரமாகச் செயல்படுவதில் திறன் மேம்பாட்டு அமைச்சகத்தின் பங்களிப்பு முக்கியமானது.
“பிரதம மந்திரி ஜன் ஆரோக்கிய யோஜனா  திட்டம் மிகச் சிறந்த திட்டமாகும். அதற்காக ஏராளமான அடித்தளப் பணிகள் மேற்கொள்ளப்பட்டு வருகின்றன. இத்திட்டத்தின் மூலம் 10கோடியே 74 லட்சம் நலிவடைந்த, கைவிடப்பட்டோருக்கு நிதிப் பாதுகாப்பு கிடைக்கும். அவர்களுக்கு இத்திட்டத்தின் மூலம் ஒவ்வொரு குடும்பத்துக்கும் ரூ. 5 லட்சம் கிடைக்கும். தரமான நலத்தை அளிப்பதில் ஆரோக்கிய மித்ராக்களுக்குப் பெரும் பங்கு இருக்கிறது” என்று அமைச்சர் திரு. ஜே.பி. நட்டா கூறினார்.
தேர்தல் ஆணையம்
சட்டப்பேரவை தேர்தல் நடைபெறும் அசாம், கேரளா, தமிழ்நாடு, மேற்கு வங்கம் மற்றும் புதுச்சேரி மற்றும் மக்களவை இடை தேர்தல் மற்றும் சட்டப்பேரவை இடைத் தேர்தல் நடைபெறும் மாநிலங்களில் தேர்தலுக்கு பிந்தைய கருத்துக் கணிப்பு வெளியிட தடை
இந்திய தேர்தல் ஆணையம் 2021 பிப்ரவரி 26, மற்றும் மார்ச் 16 ஆகிய தேதிகளில் வெளியிட்ட பத்திரிகை குறிப்பில் தெரிவித்தபடி, சட்டப்பேரவை தேர்தல் நடைபெறும் அசாம், கேரளா, தமிழ்நாடு, மேற்கு வங்கம் மற்றும் புதுச்சேரி மற்றும் மக்களவை இடைத்தேர்தல் மற்றும் சட்டப்பேரவை இடைத் தேர்தல் நடைபெறும் மாநிலங்களில், மாரச் 27ம் தேதி காலை 7 மணி முதல் 2021 ஏப்ரல் 29ம் தேதி மாலை 7.30 மணிக்கு இடைபட்ட காலத்தை, தேர்தலுக்கு பிந்தைய கருத்துக் கணிப்பு நடத்தவோ, அதன் முடிவுகளை அச்சு மற்றும் எலக்ட்ரானிக் ஊடகங்கள் அல்லது வேறு விதத்தில் வெளியிட தடை விதிக்கப்பட்ட காலமாக, மக்கள் பிரதிநிதித்துவ சட்டம், 1951 126ஏ பிரிவு துணைப்பிரிவு 1-ன் கீழ் வழங்கப்பட்ட அதிகாரத்தின் படி, இந்திய தேர்தல் ஆணையம் அறிவித்துள்ளது.
மேலும், மக்கள் பிரதிநிதித்துவ சட்டம், 1951 126 பிரிவின் கீழ், மேலே கூறப்பட்ட சட்டப்பேரவை பொது தேர்தல் மற்றும் இடைத் தேர்தல் நடைபெறும் பகுதிகளில் ஒவ்வொரு கட்ட தேர்தல் முடியும் நேரத்துக்கு 48 மணி நேரத்துக்கு முன்பாக, கருத்து கணிப்பு அல்லது எந்தவித கணக்கெடுப்பு முடிவுகள் உட்பட தேர்தல் தொடர்பான எந்தவொரு விஷயத்தையும் எலக்ட்ரானிக் ஊடகங்களில் வெளியிட தடைவிதிக்கப்படுகிறது.
இது தொடர்பாக 2021 மார்ச் 24ம் தேதி வெளியிடப்பட்ட அறிவிப்பும், சம்பந்தப்பட்ட அனைவருக்கும் இத்துடன் இணைக்கப்பட்டுள்ளது.
இந்திய தேர்தல் ஆணையத்தின் அறிவிப்பை பார்க்க இங்கே கிளிக் செய்யவும்.
https://static.pib.gov.in/WriteReadData/specificdocs/documents/2021/mar/doc202132611.pdf
-----
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 125.75 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 99,976
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.29 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.35 சதவீதம்;
கடந்த 24 மணி நேரத்தில் 8,612 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,45,666 என அதிகரித்துள்ளது.
கடந்த 24 மணி நேரத்தில் 9,216 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.80, இது கடந்த 60 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.85 ஆகும். இது கடந்த 19 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 64.46 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777495
(Visitor Counter : 132
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா நிகழ்ச்சியில் பங்கேற்றவர்கள், கலைகளையும் அறிவியலையும் ஒன்றிணைக்குமாறு வலியுறுத்தினர்
இந்திய சர்வதேச அறிவியல் திருவிழாவின் ஆறாவது பதிப்பில் 13 புதிய நிகழ்ச்சிகள் இணைக்கப்பட்டுள்ளன. 'அறிவியல் மற்றும் நிகழ் கலைகள்' அவற்றில் ஒன்றாகும்.
பாட்டு, கருவிகள் மூலம் உருவாகும் இசை மற்றும் நடனம் ஆகியவற்றை தற்கால அறிவியலின் துணை கொண்டு ஆராய்வது இதன் நோக்கமாகும்.
இதில் பங்கேற்றவர்கள் கலைகளையும், அறிவியலையும் ஒன்றிணைக்குமாறு வலியுறுத்தினர். நிகழ்ச்சியில் பேசிய அறிவியல் மற்றும் தொழிலக ஆராய்ச்சிk குழுவின் தலைமை இயக்குநர் டாக்டர். சேகர் சீ மான்டே, பல்வேறு நிகழ் கலை வடிவங்களை நாம் ஆராய்ச்சி செய்ய வேண்டும் என்று கூறினார்.
இந்திய சர்வதேச அறிவியல் திருவிழா, 2020 டிசம்பர் 22-ஆம் தேதியில் இருந்து டிசம்பர் 25 வரை மெய்நிகர் தளத்தில் நடைபெறுகிறது. காணொலி மூலம் நடைபெறும் மிகப்பெரிய அறிவியல் திருவிழா இதுவாகும்.
அறிவியல் மற்றும் தொழிலக ஆராய்ச்சிக் குழு இந்திய சர்வதேச அறிவியல் திருவிழாவை நடத்துகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைப் படிக்கவும்https://pib.gov.in/PressReleasePage.aspx?PRID=1683582
------
(Visitor Counter : 120
பாதுகாப்பு அமைச்சகம்
பாதுகாப்புத்துறைக்கான பட்ஜெட் செலவினம் குறைப்பு
மாநிலங்களவையில் பாதுகாப்புத்துறை இணையமைச்சர் திரு ஸ்ரீபத் நாயக், எழுத்துப்பூர்வமாக தாக்கல் செய்த பதிலில் கூறியதாவது:கடந்த 2019-20ம் நிதியாண்டில் பாதுகாப்புத்துறை செலவினம்
ரூ. 4,31,010.79 கோடியாக இருக்கும் என மதிப்பிடப்பட்டது. ஆனால், உண்மையான செலவினம் ரூ. 4,52,996 கோடியாக இருந்தது.2020-21ம் நிதியாண்டில் பாதுகாப்புத்துறை செலவினம் ரூ.4,71,378 கோடியாக மதிப்பிடப்பட்டது. ஆனால், உண்மையான செலவினம் 2020 டிசம்பர் வரை, 3,38,630.9 கோடியாக இருந்தது.மலபார் கூட்டுப் பயிற்சி, இந்தியா - அமெரிக்கா கடற்படை இடையே கடந்த 1992-ம் ஆண்டு இருதரப்பு ஆண்டு பயிற்சியாக தொடங்கியது. கடந்த 2015-ம் ஆண்டு இதில் ஜப்பான் கடற்படை இணைந்தது. 2020-ம் ஆண்டில், நடந்த 24வது கூட்டுப் பயிற்சில் ஆஸ்திரேலிய கடற்படையும் இணைந்தது. ஒன்றாக இணைந்து செயல்படுதல், ஒருங்கிணைப்பு ஆகியவற்றை மலபார் கடற்படை பயிற்சி அதிகரித்தது.பாதுகாப்புத்துறையில் உள்ள பொதுத்துறை நிறுவனங்களான பிஇஎம்எல் நிறுவனம், கார்டன் ரீச் சிப் பில்டர்ஸ் மற்றும் இன்ஜினியர்ஸ் நிறுவனம் மற்றும் மிஸ்ரா தாது நிகாம் நிறுவனம் ஆகியவற்றில் நிர்வாக கட்டுப்பாடு மாறாத அளவுக்கு, செபி விதிமுறைகள் படி குறைந்த அளவிலான பொது பங்குகளை விற்க முடிவு செய்யப்பட்டுள்ளது.இந்திய தரைப்படையில் ஆண்கள் 12,18,036 பேரும், பெண்கள் 6807 பேரும் உள்ளனர். பெண்கள் சதவீதம் 0.56.விமானப்படையில் ஆண்கள் 1,46,727 பேரும், பெண்கள் 1607 பேரும் உள்ளனர். பெண்கள் சதவீதம் 1.08.கடற்படையில் ஆண்கள் 10,108, பெண்கள் 704 பேரும் உள்ளனர். பெண்கள் சதவீதம் 6.5.ரூ.1000 கோடிக்கு மேலான மதிப்பில், மென்பொருள் வரையறுக்கப்பட்ட ரேடியோ  கொள்முதல் செய்வதற்கு பாதுகாப்புத்துறை அமைச்சகம் மற்றும் பாதுகாப்புத்துறை பொதுத்துறை நிறுவனமான பாரத் எலக்ட்ரானிக்ஸ் நிறுவனம் இடையே கடந்த 8-ம் தேதி ஒப்பந்தம் கையெழுத்தானது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696143
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2023 ஜூன் மாதத்திற்கான மையப்படுத்தப்பட்ட மத்திய நிர்வாக சீர்திருத்தங்கள் மற்றும் பொது குறைதீர்ப்பு துறை வெளியிட்ட மாநிலங்கள் மற்றும் யூனியன் பிரதேசங்களின் செயல்திறன் குறித்த 11-வது அறிக்கை வெளியீடு
மத்திய நிர்வாகச் சீர்திருத்தங்கள் மற்றும் பொது குறை தீர்ப்பு துறை, மாநிலங்கள் மற்றும் யூனியன் பிரதேசங்களின் செயல்திறன் பற்றிய மையப்படுத்தப்பட்ட பொதுக் குறைகள் தீர்ப்பு மற்றும் கண்காணிப்பு அமைப்பின் அறிக்கையை வெளியிட்டுள்ளது. இந்த அமைப்பால் வெளியிடப்பட்ட மாநிலங்கள்/யூனியன் பிரதேச அரசு பற்றிய 11வது அறிக்கையாகும்.
2023 ஜூன் மாதத்தில், மொத்தம் 62,929 குறைகள் மாநிலங்கள்/யூனியன் பிரதேசங்களால் நிவர்த்தி செய்யப்பட்டன. இதன் பொருள் மாநிலங்கள்/யூனியன் பிரதேச அரசுகள் நிலுவையில் இருந்த புகார்களை 1,88,275 ஆகக் குறைத்துள்ளது என்பதாகும்.
மத்திய நிர்வாகச் சீர்திருத்தங்கள் மற்றும் பொது குறை தீர்ப்பு துறை கடந்த மே மாதம் முதல், செயல்திறனின் அடிப்படையில் மாநிலங்கள்/யூனியன் பிரதேசங்களை தரவரிசைப்படுத்தும் செயல்முறையைத் தொடங்கியுள்ளது. தற்சமயம், அது 4 வகைகளில் மாநிலங்கள்/யூனியன் பிரதேசங்களை தரவரிசைப்படுத்துகிறது. அதாவது வடகிழக்கு மாநிலங்கள், யூனியன் பிரதேசங்கள், மேலும் மாநிலங்களுக்கான இரண்டு பிரிவுகள் குறைகளின் பெறுதலின் அடிப்படையில் பிரிக்கப்படுகின்றன.
01.01.2023 முதல் 30.06.2023 வரையிலான இரண்டு பரிமாணங்களில்  மாநிலங்கள்/யூனியன் பிரதேசங்களின் செயல்திறன் அடிப்படையில் தரவரிசைப்படுத்தப்பட்டுள்ளது.
வடகிழக்கு மாநிலங்களில் குறைகளைத் தீர்ப்பதில், சிக்கிம் 66.70% என்ற சதவீதத்தில் முதலிடத்தில் உள்ளது. இரண்டாவது இடத்தில் அசாம்  உள்ளது. மூன்றாவது இடம் அருணாச்சலப் பிரதேசம்.
யூனியன் பிரதேசங்களில் லட்சத்தீவு , அந்தமான் நிக்கோபார் , லடாக்  ஆகியவை முதல் மூன்று இடங்களைப் பிடித்துள்ளன.
17,500 க்கும் அதிகமான மனுக்கள் பெற்றதில், உத்தரப் பிரதேசம் 63.90% மனுக்களுக்கு தீர்வு கண்டு முதலிடம் பிடித்துள்ளது. இரண்டாவது இடம் ஜார்க்கண்ட் , மூன்றாவது இடம் மத்தியப் பிரதேசம் .
17,500 மனுக்களுக்கும் கீழே பெற்று தீர்வு கண்ட பட்டியலில், தெலங்கானா முதலிடம் பிடித்துள்ளது. 74.44% மனுக்களுக்கு தீர்வு காணப்பட்டுள்ளது. சத்தீஸ்கர் , கேரளா  ஆகிய மாநிலங்கள் அடுத்த இடத்தில் உள்ளன.
இந்த அறிக்கை மத்திய நிர்வாகச் சீர்திருத்தங்கள் மற்றும் பொது குறை தீர்ப்பு துறையின் www.darpg.gov.in என்ற இணையதளத்தில் கிடைக்கிறது.
நிதி அமைச்சகம்
வெளிநாட்டிலிருந்து நன்கொடையாக பெறப்படும் கொவிட்-19 நிவாரண பொருட்களுக்கு ஐஜிஎஸ்டியிலிருந்து தற்காலிக விலக்கு
கொவிட் -19 தொற்று பிரச்சனையால் அது தொடர்பான நிவாரண பொருட்களின் இறக்குமதிக்கு குறிப்பிட்ட காலம் வரை அடிப்படை சுங்க வரி மற்றும் சுகாதார வரி ஆகியவற்றிலிருந்து விலக்கு அளித்து மத்திய அரசு அறிவிப்பு வெளியிட்டுள்ளது.
சுங்கத்துறை கடந்த மாதம் 30 ஆம் தேதி வெளியிட்ட திருத்தப்பட்ட அறிவிப்பு படி, ரெம்டெசிவிர் / ஏபிஐ மற்றும் பீட்டா சைக்ளோடெக்ட்ரின், பரிசோதனைக் கருவிகளுக்கு 2021 அக்டோபர் 31ம் தேதி வரையும், கடந்த மாதம் 24ம் தேதி வெளியிடப்பட்ட சுங்க அறிவிப்பின்படி மருத்துவ ஆக்ஸிஜன், ஆக்சிஜன் செறிவூட்டிகள், கிரையோஜெனிக் டேங்கர்ஸ் போன்ற ஆக்சிஜன் சிகிச்சை தொடர்பான சாதனங்கள் மற்றும் கொவிட் 19 தடுப்பூசிகளுக்கு 2021 ஜூலை 31ம் தேதி வரையிலும் சுங்க வரி விலக்கு அளிக்கப்பட்டுள்ளது.
இந்நிலையில், வெளிநாடுகளில் இருந்து நன்கொடையாக இறக்குமதி செய்யப்படும் கொவிட்-19 நிவாரண பொருட்களுக்கு ஒருங்கிணைந்த ஜிஎஸ்டி வரியிலிருந்து விலக்கு அளிக்க வேண்டும் என மத்திய அரசுக்கு பல அறக்கட்டளை அமைப்புகள், பெரு நிறுவனங்கள், வெளிநாடுகளில் உள்ள சங்கங்கள், மற்றும் நிறுவனங்களிடமிருந்து வேண்டுகோள்கள் விடுக்கப்பட்டன.
அதன்படி நன்கொடையாக இறக்குமதி செய்யப்படும் கொவிட் நிவாரணப் பொருட்களுக்கு 2021 மே 3ம் தேதி முதல் ஐஜிஎஸ்டி வரியிலிருந்து தற்காலிக விலக்கு அளிக்க மத்திய அரசு முடிவு செய்துள்ளது.
இந்த விலக்கு 2021 ஜூன் 30ம் தேதி வரை பொருந்தும். ஏற்கனவே இறக்குமதி செய்யப்பட்டு, இன்று வரை அனுப்பப்படாமல் இருக்கும் பொருட்களுக்கும் இது பொருந்தும்.
இந்த விலக்கு கீழ்கண்ட நிபந்தனைகளுக்கு உட்பட்டது:
இந்த விலக்குக்கு மாநில அரசு சிறப்பு அதிகாரியை நியமிக்க வேண்டும். அந்த அதிகாரி, நிவாரணம் அளிக்கும் நிறுவனங்கள், அமைப்புகளுக்கு கொவிட் நிவாரண பொருட்களை இலவசமாக வழங்க அனுமதி அளிக்கலாம்.
இந்த பொருட்களை மாநில அரசோ அல்லது எந்த ஒரு நிறுவனமோ/ நிவாரண அமைப்போ இந்தியாவில் எங்கும் இலவசமாக இறக்குமதி செய்ய முடியும்.
இந்த பொருட்களை இறக்குமதி செய்பவர், சுங்கத்துறை ஒப்புதல் பெறுவதற்கு முன், மேலே கூறப்பட்ட சிறப்பு அதிகாரியிடம், இலவசமாக பெறப்படும் கொவிட் நிவாரண பொருட்கள் என சான்றிதழ் பெற்று சமர்ப்பிக்க வேண்டும்.
இறக்குமதி செய்யப்பட்ட பிறகு, இறக்குமதி செய்பவர், விமான நிலையம்/துறைமுகத்தில் உள்ள சுங்க உதவி ஆணையரிடம் இறக்குமதி செய்யப்பட்ட பொருட்களின் விவரத்தை இறக்குமதி செய்யப்பட்ட தேதியிலிருந்து 6 மாதத்துக்குள் அல்லது நீட்டிக்கப்பட்ட 9 மாத காலத்துக்குள் சமர்ப்பிக்க வேண்டும். அந்த விவர அறிக்கைக்கு மாநில அரசு நியமிக்கும் சிறப்பு அதிகாரி சான்றிதழ் அளிக்க வேண்டும்.
இந்த விலக்கு மூலம் இலவசமாக இறக்குமதி செய்யப்படும் கொவிட் நிவாரணப் பொருட்களுக்கு 2021 ஜூன் 30ம் தேதி வரை ஐஜிஎஸ்டி செலுத்த தேவையில்லை.
சுங்க வரிக்கு ஏற்கனவே விலக்கு அளிக்கப்பட்டுள்ளதால், இறக்குமதிக்கு இனி ஐஜிஎஸ்டியும் விதிக்கப்படாது.
--------
(
பிரதமர் அலுவலகம்
இந்தியாவின் வளர்ச்சிப்பாதை தொடர்பான விரிவான பகுப்பாய்வை பொருளாதார ஆய்வறிக்கை வழங்குகிறது: பிரதமர்
பிரதமர் திரு நரேந்திர மோடி பொருளாதார ஆய்வறிக்கை 2022-23 தொடர்பாக தமது கருத்துக்களை பகிர்ந்துள்ளார்.
இது தொடர்பாக அவர் வெளியிட்டுள்ள ட்விட்டர் பதிவில் கூறியிருப்பதாவது:
“இந்தியாவின் வளர்ச்சிப்பாதை தொடர்பான விரிவான பகுப்பாய்வை பொருளாதார ஆய்வறிக்கை முன்வைக்கிறது. இதில் நமது தேசத்தின் மீதான உலகளாவிய நம்பிக்கை, உள்கட்டமைப்பின் கவனம் செலுத்துதல், வேளாண் வளர்ச்சி, தொழில் துறை வளர்ச்சி மற்றும் எதிர்கால துறைகளுக்கு முக்கியத்துவம் அளிப்பது ஆகியவை அடங்கும். https://www.indiabudget.gov.in/economicsurvey/index.php”
இவ்வாறு பிரதமர் தமது ட்விட்டர் பதிவில் தெரிவித்துள்ளார்.
ஜல்சக்தி அமைச்சகம்
2022 டிசம்பருக்குள் அனைத்து கிராமப்பகுதி வீடுகளுக்கும் குழாய் மூலம் குடிநீர் வழங்க மேகாலயா திட்டம்.
மத்திய அரசு கடந்த ஆண்டு தொடங்கிய ஜல் ஜீவன் இயக்கம், 2024-ஆம் ஆண்டுக்குள் ஒவ்வொரு கிராமப்பகுதியில் உள்ள வீடுகளுக்குக் குழாய்கள் மூலம் குடிநீர் வழங்குவதை நோக்கமாகக் கொண்டதாகும். மாநிலங்களுடன் சேர்ந்து செயல்படுத்தப்பட்டு வரும், இந்தத் திட்டம் தொலைநோக்கில் , ஊரகப்பகுதி வீடுகளுக்கு நாளொன்றுக்கு தனிநபர் நுகர்வாக 55 லிட்டர் தண்ணீர் வழங்குவதைக் குறிக்கோளாகக் கொண்டது. இந்த இயக்கத்தின் இலக்கை எட்டும் வகையில், அனைத்து மாநில அரசுகளும், அவற்றின் செயலாக்கத் திட்டங்களை மத்திய அரசின் அனுமதிக்காக, குடிநீர் மற்றும் தூய்மைத்துறை செயலரின் தலைமையில் இயங்கும் தேசிய இயக்கத்துக்கு தாக்கல் செய்து வருகின்றன.
தேசிய ஜல் ஜீவன் இயக்கத்தின் கீழ், அனைத்து வீடுகளுக்கும் முற்றிலும் குழாய் குடிநீர் வழங்குவதற்கான ஆண்டு செயல்திட்டத்தை ஜல்சக்தி அமைச்சகத்தின் ஒப்புதலுக்காக மேகாலயா இன்று தாக்கல் செய்துள்ளது. 2022 டிசம்பர் மாதத்துக்குள் அனைத்து வீடுகளுக்கும் குழாய் மூலம் குடிநீர் வழங்க மேகாலயா அரசு உத்தேசித்துள்ளது. மொத்தம் 5.89 லட்சம் கிராமப்பகுதி வீடுகளில், 2020-21-இல் 1.80 லட்சம் வீடுகளுக்கு குழாய் பொருத்த மாநிலம் திட்டமிட்டுள்ளது. 2020-21 –ஆம் ஆண்டில் , 1096 கிராமங்களில், முற்றிலும் குழாய்க் குடிநீர் வழங்குவதற்கு மேகாலயா திட்டமிட்டுள்ளது பாரட்டத்தக்கதாகும். ஜல்ஜீவன் இயக்கத்தின் கீழ், வீடுகளுக்குக் குழாய் மூலம் குடிநீர் வழங்குவதில் சிறப்பாகச் செயல்படும் மாநிலங்களுக்கு அவற்றின் செயல்திறன் அடிப்படையில் கூடுதல் நிதி வழங்கப்படுகிறது. 2020-21-இல் ஜல்ஜீவன் இயக்க அமலாக்கத்துக்காக மத்திய அரசு ரூ.175 கோடிக்கு அனுமதி அளித்துள்ளது.
(Visitor Counter : 127
சிறப்பு சேவைகள் மற்றும் கட்டுரைகள்
ரூ.60.58 லட்சம் மதிப்புடைய 1128 கிராம் தங்கத்தை சென்னை விமான நிலைய சுங்கத்துறையினர் கைப்பற்றினார்கள்
சென்னை விமான நிலைய சுங்கத்துறை அதிகாரிகளுக்கு கிடைத்த தகவலின் படி, 20.04.2023 அன்று துபாயில் இருந்து வந்த ஆண் பயணியை சோதனை செய்ததில் அவர் தமது முழங்கால் பட்டையில் மறைத்து வைத்திருந்த 60.58 லட்சம் ரூபாய் மதிப்புடைய 1128 கிராம் எடை உடைய தங்கம் கைப்பற்றப்பட்டது. பின்னர் அப்பயணி கைது செய்யப்பட்டு ஜாமீனில் விடுவிக்கப்பட்டார். இது குறித்த விசாரணை நடைபெற்று வருகிறது.
இத்தகவலை சென்னை சர்வதேச விமான நிலைய சுங்கத்துறையின் முதன்மை ஆணையர் திரு மேத்யூ ஜாலி தெரிவித்தார்.
பிரதமர் அலுவலகம்
பிரதமர் நாட்டு மக்களுக்கு சுதந்திர தின வாழ்த்துகளைத் தெரிவித்தார்
பிரதமர் திரு. நரேந்திர மோடி நாட்டு மக்களுக்கு சுதந்திர தின வாழ்த்துகளைத் தெரிவித்துள்ளார். “स्वतंत्रता दिवस के शुभ अवसर पर सभी देशवासियों को बहुत-बहुत बधाई। जय हिन्द! எனது சக இந்தியர்களுக்கு சுதந்திர தின வாழ்த்துகள். ஜெய் ஹிந்த்! ”, என்று பிரதமர் கூறினார்.
பிரதமர் அலுவலகம்
சிக்ஷான் பவன் மற்றும் வித்யார்த்தி பவனுக்கு பிரதமர் அடிக்கல் நாட்டினார்
குஜராத் மாநிலம் அடலையில் அன்னபூர்ணா தாம் அறக்கட்டளையில் சிக்ஷான் பவன் மற்றும் வித்யார்த்தி பவனுக்கு இன்று பிரதமர் திரு. நரேந்திர மோடி அடிக்கல் நாட்டினார்.
அப்போது மக்கள் மத்தியில் உரையாற்றிய பிரதமர், பன்னெடுங்காலமாக மக்கள் எதிர்கொண்டு வரும் சவால்களுக்குத் தீர்வு காண்பதற்கு, சமுதாய அமைப்புகள் முன்முயற்சிகள் எடுப்பது இந்தியாவின் பாரம்பரியமாக இருந்து வருகிறது என்று கூறினார். கல்வி மற்றும் நீர்ப்பாசனத் திட்டங்களை மேம்படுத்துவதில் சமுதாய அமைப்புகள் மேற்கொண்டுள்ள முயற்சிகள் பற்றி அவர் குறிப்பிட்டார். இதுபோன்ற சமுதாய முயற்சிகள் மக்களுக்கு மிகுந்த பலன்களைத் தந்திருப்பதாகப் பிரதமர் தெரிவித்தார்.
சர்தார் வல்லபாய் பட்டேல் பங்களிப்புகளை நினைவுகூர்ந்த பிரதமர், கூட்டுறவுத் துறையில் சர்தார் பட்டேல் ஆற்றிய சேவைகளை ஒருபோதும் மறந்துவிட முடியாது என்று கூறினார்.
உணவுப் பதப்படுத்துதல் துறையில் குஜராத் மக்கள் கவனம் செலுத்த வேண்டும் என்று பிரதமர் கேட்டுக் கொண்டார். இதுபோன்ற மதிப்பு கூட்டும் நடவடிக்கைகள் விவசாயிகளுக்கும், தொழில் துறையினருக்கும் பயன் தரும் என்று அவர் குறிப்பிட்டார்.
அன்னை அன்னபூர்ணாவுக்குப் புகழாரம் சூட்டிய பிரதமர், சமுதாயத்தில் பாலின சமத்துவம் மற்றும் அனைவருக்கும் வளமை கிடைப்பதை உறுதி செய்வதற்கு சமுதாயத்துக்கு அன்னபூர்ணா தாம் அறக்கட்டளை சேவையாற்ற வேண்டும் என்று கேட்டுக் கொண்டார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஒதுக்கீட்டுப் பிரிவினருக்கானக் காலிப் பணியிடங்களை நிரப்ப நடவடிக்கை: மாநிலங்களவையில் டாக்டர் ஜித்தேந்திர சிங் தகவல்
மத்தியப் பணியாளர் மற்றும் பயிற்சித் துறை இணையமைச்சர் டாக்டர் ஜித்தேந்திர சிங் மாநிலங்களவையில் எழுத்துப்பூர்வமாகத் தாக்கல் செய்த பதிலில் கூறியதாவது:
மத்திய அரசின் துறைகள், பொதுத் துறை வங்கிகள் மற்றும் நிறுவனங்களில் பட்டியல் இனத்தவர், பழங்குடியினர், இதர பிற்படுத்தப்பட்ட வகுப்பினர் ஆகியோருக்கு ஒதுக்கீடு செய்யப்பட்ட காலிப் பணியிடங்களை நிரப்புவதில் ஏற்பட்டுள்ள முன்னேற்ங்களை மத்தியப் பணியாளர் மற்றும் பயிற்சிதுறை கண்காணித்து வருகிறது.
ஒதுக்கீட்டுப் பிரிவினருக்கானக் காலிப் பணியிடங்களை அடையாளம் காணவும், அவை நிரப்பப்படாமல் இருப்பதற்கான காரணத்தைக் கண்டறியவும், அந்தத் தடைகளை அகற்றி, சிறப்பு பணியாளர் தேர்வு மூலம் காலிப் பணியிடங்களை நிரப்பவும் அனைத்து அமைச்சகங்கள்/துறைகள் குழுவை அமைக்க வேண்டும் என மத்தியப் பணியாளர் மற்றும் பயிற்சித் துறை உத்தரவிட்டுள்ளது.அரசுத் துறைகளில் இருந்து கிடைத்த தகவல் படி கடந்த 2012-ம் ஆண்டில் 16.55 சதவீதமாக இருந்த இதர பிற்படுத்தபட்ட வகுப்பினருக்கான பிரதிநிதித்துவம் 2019ம் ஆண்டில் 20.46 சதவீதமாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695075